Ismet Zaatov

Zaatov Ismet Ablyativovich (1954-yil 5-avgust, Oʻzbekiston SSR, Toshkent viloyati, Chirchiq) – qrim-tatar madaniyat va jamoat arbobi, sanʼatshunos, sanʼatshunoslik fanlari nomzodi. 2002–2011-yillarda Qrim Avtonom Respublikasi Madaniyat vazirining oʻrinbosari.

 Hayoti 
Ismet Zaatov 1954-yil 5-avgust, Oʻzbekiston SSR, Toshkent viloyati, Chirchiqda tavallud topgan.

1969-yildan madaniyat sohasida faoliyat yuritib kelmoqda. 1976–1979-yillarda Chirchiq qurilish materiallari kombinati vokal-instrumental ansamblining badiiy rahbari. 1980-yilda Toshkent Pedagogika Universiteti tarix fakultetining sirtqi boʻlimi tarix va jamiyatshunoslik fakultetini tamomlagan. 1980-yildan Simferopolda yashagan. 1989–1991-yillarda SSSR Fanlar akademiyasi Mixluxo-Maklay nomidagi Etnografiya institutida va Plexanov nomidagi Leningrad davlat universitetida sirtqi boʻlimda tahsil olgan. „Nargʻoz“ (1983–1988, zarbli cholgʻular), „Qora dengiz“ (1988), „Qrim“ (1990-yil) vokal va cholgʻu ansambllarining asoschisi va aʼzosi.

1989-yilda u birinchi qrim-tatar tashkiloti „Qrim-tatar madaniyatini qayta tiklash boʻyicha muvofiqlashtiruvchi markaz“ ga asos solgan va uning rahbari boʻlgan. Shu bilan birga, Qrim madaniyat muassasalari tizimidagi birinchi qrim-tatar ishchimedi. 1990-yilda uning ishtirokida Gasprinskiy nomidagi Qrim-tatar respublika kutubxonasi tashkil etildi. Respublika Qrim-tatar sanʼat muzeyi asoschisi (2000), „Sharqiy bozor“ (2004) va „Jankoy“ (2007) xalqaro tanlov-festivallarini yaratish gʻoyasining prezidenti va muallifi.

 Illmiy faoliyati 
Qrim tatarlarining sanʼati, tarixi, madaniyati va etnogenezini tadqiq qiladi. Asarlarida Qrim madaniyati tarixiga oid 6 ta monografiya va 80 dan ortiq ilmiy maqolalari bor. Maqolalar Rossiya va Ukrainadan tashqari Germaniya, Polsha, Ozarbayjon, Turkiya va boshqa mamlakatlarda chop etilgan.

2001-yilda Oʻzbekiston Badiiy akademiyasi Ilmiy tadqiqot institutida sanʼatshunoslik boʻyicha falsafa doktori, 2013-yilda Ukraina Milliy tasviriy sanʼat akademiyasida sanʼatshunoslik fanlari nomzodi ilmiy darajasini oldi.

 Manbalar 

Turkum:Chirchiqda tugʻilganlar
Turkum:Toshkentda tugʻilganlar